section_heading: Kritike
paragraph_text: Druga sezona serije također je pobrala hvalospjeve. Kritičar časopisa Entertainment Weekly Ken Tucker napisao je: "Serija je fantastična i svježa metafora za sredovječnu krizu: bili su potrebni rak pluća i kriminal kako bi se Walt probudio iz svoje predgradske ukočenosti, kako bi ponovno doživio život; kako bi se upuštao u rizike i opasnosti, kako bi radio stvari za koje nije niti znao da ih je sposoban raditi. Naravno, ništa od ovoga ne bi štimalo da lika ne tumači dobitnik Emmyja Bryan Cranston. Uz sve elemente svjetlosti i tame postoji nešto osvježavajuće u ovoj seriji: to je serija tijekom čijeg se gledanja osjećate dobro, iako su njezina radnja odnosno stvari koje likovi u njoj čine vrlo, vrlo loši." Tim Goodman iz magazina San Francisco Chronicle također je hvalio seriju: "Prve tri epizode druge sezone koje su nam poslali iz AMC-a nastavljaju s jednakom kvalitetom kao i prethodna sezona. Zapravo, čini se da je Gilliganova odvažna vizija ojačala sve koji rade na projektu. U svakoj sljedećoj epizodi može se osjetiti zrelost i jačanje ambicije."